hu hu en hu hu hu hu hu hu hu hu hu hu nl hu hu hu hu hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu de hu hu hu hu hu pt hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu de hu hu hu hu hu pt hu pl hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu sk hu ca hu hu hu hu hu hu hu hu hu hu hu hu hu hu hu hu es hu hu id hu hu hu hu hu hu hu hu hu hu hu hu en hu hu hu hu pt de hu tr pt hu hu hu hu pl hbs_lat hu hu hu hu hu hu hu hu hu hu hu hu hu hu hu hu hu hu hu cs hu hu hu hu en it hu hu hu hu en hu ht hu hu hu hu de cs hu pl hu hu hu hu en pl hu hu hu hu hu hu hu hu hu hu hu hu hu hu hu de hu hu hu hu ast hu hu pt hu hu hu hu hu pl pt hu hu hu hu ht hu hu hu hu hu es hu hu de hu hu hu hu hu hu hu sk hu hu hu pt hu hu hu hu fr hu hu hu de hu hu hu hu ast hu hu pt hu hu hu hu hu pl et hu hu ca hu hu hu hu hu hu hu et is hu pt hu hbs_lat hu hu fr pt hu hu fr hu hu pl hu hu hu hu hu hu hu en hu hu hu hu hu es cs hu hu hu hu hu hu hu hu hu sk hu hu hu hu hu hu hu hu hu hu pl es cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ca hu hu hu hu hu hu hu hu hu hu hu hu hu hu hu hu hu en en hu en hu hu hu hu hu hu hu hu hu hu hu hu hu pl hu hu hu hu hu hu hu hu hu hu pl hu hu hu hu hu hu pt hu hu hu hu hu hu pl pt hu hu hu hu hu hu hu hu hu hu hu hu hu hu hu hu hu
2015-09-29Édes péksütemények, Kelt tésztákbúzacsíra, ch csökkentett, diawellness, édes péksüti, füge, kelt tészta, teljes kiőrlésű búzaliszt, zero6
Az ötlet úgy jött, hogy pár nappal ezelőtt párom vett egy “fitt szilvás” péksütit (Aldi-ban, Lidl-ben kapható), és annyira jól nézett ki, és annyira kíváncsi voltam már rá, hogy meg kellett kóstolni. Nem mondom, hogy nem volt finom, de a “fitt”-től igen messzinek tűnt, szerintem nagyon lehet érezni rajta, hogy fehér lisztes és talán még cukros is. Persze sejtettem, hogy így van, elég csak az összetevőket elolvasni. Akkor eldöntöttem, hogy nekem kell ilyen, mégpedig fehér liszt és cukor nélkül. Viszont sajnos kb. 4-5 boltot végigjárva sem találtam nekem tetsző szilvát, így a felhasználásra váró pár darab fügét használtam töltelékként. Szerintem így is jó lett : )
200 g teljes kiőrlésű búzaliszt
100 g Diawellness Zero6 liszt (vagy helyette*)
1 csomag (7 g) porélesztő
édesítő (kb. 10 g Diawellness négyszeres erejű édesítő)
200 g füge (héj nélkül)
édesítő ízlés szerint (nálam kb. 1 tk Diawellness négyszeres erejű édesítő)
30 g búzacsíra (vagy helyette darált dió)
ízlés szerint zabpehely vagy magok
A töltelékhez a (megtisztított) fügét egy edénybe tesszük, hozzáadjuk az édesítőt és folyamatosan kevergetve összefőzzük, a végén belekeverjük a búzacsírát (vagy diót). A tészta hozzávalóiból összegyúrjuk, letakarva, meleg helyen kb. 50-60 percet pihentetjük. Tetszőleges részre osztjuk a tésztát, kinyújtjuk, majd a tészta darabok egyik felére késsel, vagy derelyevágóval csíkokat vágunk. A másik felére halmozzuk a tölteléket, majd a ráhajtjuk a “rácsos” részt. Sütőpapírral bélelt tepsire tesszük és kb. 15-20 percet pihentetjük. Lekenjük felvert tojással, megszórjuk zabpehellyel (vagy magokkal) és előmelegített sütőben megsütjük. (180 fokon kb. 20-25 percet sütöttem, 6 részre osztottam a tésztát, és kb. 13×16 cm-es téglalapot nyújtottam. Szerintem kijött volna belőle több is,mondjuk 8- 10 db, viszont akkor több töltelék kell.
* Diawellness Zero6 liszt helyett szerintem jó pl. teljes kiőrlésű búzaliszt, tönkölyliszt, durumliszt, más ch csökkentett liszt.
Az egész adag kb.: 185 g ch és 1700 kcal.
6 db esetén, 1 db: 31 g ch és 283 kcal.
(Csak a tészta, töltelék nélkül összesen kb. 135 g ch és 1430 kcal.)
A Facebook-on itt tudsz csatlakozni: fittkonyha.info
2015-06-05Kevert sütemények-gyümölcskenyerekamaránt, búzacsíra, kávé, zabkorpa, zabpehelyliszt
Gondoltam, hogy sütök valamilyen gyors “keverem-kavarom” sütit, amit majd szépen kiadagolok a következő pár napra tízórainak. El is készült, kint volt a konyhapulton tányéron, majd elpakoltam. Pár perc múlva hallom, hogy párom lázasan kutat, kérdezem, hogy mit keres, azt mondja “hol az a barna süti??” Én olyan jót nevettem, főleg, hogy – ahogy már biztos sokszor elmondtam – ő egyáltalán nem sütis, nagyon ritkán kóstolja csak meg ezeket, amiket sütök. De ezt a sütit kinézte magának, mert tetszett az állaga, mindene, azt mondta “úgy néz ki, mint amit a nagymamák szoktak sütni” : D Megkóstolta, aztán közölte, hogy én ne pakoljam ezt sütit sehova, mert ő ezt megeszi. Hát így lett ez “kávés barna süti”. Amúgy is gondban voltam, hogy mi is legyen a neve, mert kávés szelet már van, (ami szerintem nagyon nagyon finom – recept ITT), de így megoldódott ez a “probléma” : )
1 ek puffasztott amaránt (elhagyható)
édesítő (nálam kb. 30 g Diawellness négyszeres erejű édesítő)
2 csapott tk instant kávé
csipetnyi SZAFI FITT kekszfűszer (elhagyható, vagy helyette pl. egy csipetnyi fahéj)
A búzacsírát száraz serpenyőben megpirítjuk, majd elkeverjük a többi száraz hozzávalóval. A tojást, kókuszolajat, joghurtot egy kézi habverővel vagy kanállal elkeverjük, majd hozzáadjuk a lisztes keveréket, formába öntjük (én egy kb. 20 cm-es szilikon kenyérformát használtam) és előmelegített sütőben megsütjük. (Gázsütőben 4-es fokozaton – ez kb. 180 fok- 35 percig sütöttem.)
Az egész adag kb. 110 g ch és 1120 kcal.
1 szelet (10-11 szeletre vágható): 11 g ch és 110 kcal.
100 gramm kész süti: 26 g ch és 262 kcal.
A Facebook-on itt tudsz csatlakozni: fittkonyha.info
2015-05-04Ebéd-vacsora, Egyéb, Tésztabúzacsíra, ebéd, egyszerű, kedvenc, túró, zabpehelyliszt
Volt a hűtőmben egy félig-meddig “halálra ítélt” felbontott túró, és volt a fejemben egy régóta dédelgetett gondolat, hogy túróból készítsek nudlit, méghozzá édeset. Ricottával tökéletesen működik a dolog, ezt már “AzzzApu” többször bebizonyította a családnak, és én is készítettem már a tőle ellesett recept alapján ricottás gnocchit, nudlit, de eddig mindig csak sós változatban. (Ricottás nudli receptek ITT) Most eljött az idő egy édes, és ricotta helyett túróval készült nudlihoz. Szerintem isteni finom lett : )
Tojásmentes túrónudli recept ITT található.
édesítő (nálam kb. 15 g Diawellness négyszeres erejű édesítő )
fahéj ízlés szerint (én két “nagy csipetnyit” tettem bele)
A tojást villával kicsit felverjük, hozzáadjuk a túrót, áttörjük, majd belekeverjük az édesítőt és lassan hozzáadagoljuk a lisztet, összegyúrjuk. Nekem 70 g liszt kellett, de ez függ a tojás méretétől, vagy túró állagától is. (Nekem most Lidl-s volt, ami szerintem olyan félig rögös, félig krémes állagú.) A tésztának olyannak kell lennie, hogy lehessen formázni, de azért nem olyan, mint egy gyúrt házi tészta. Tehát inkább túrós, mint lisztes. Ha ez a leírás alapján ezt valaki megérti…. : ) A lényeg, hogy kb. 60-70 g liszt elég kell, hogy legyen, nem kell hozzá több. A tésztából nudlikat formázunk és forrásban lévő sós vízben megfőzzük. Nagyon gyorsan elkészül, 1-2 perc elég neki. Amikor feljön a víz tetejére, akkor már elvileg jó.
A búzacsírát elkeverjük a fahéjjal és száraz serpenyőben kicsit megpirítjuk, (ettől olyan jó diós
illata, íze lesz a búzacsírának), majd beleforgatjuk a nudlit, a tetejét megszórjuk porédesítővel. Ha lett volna sárgabarack lekvárom, akkor azzal is megpakoltam volna, úgy akár már tiszta “zserbó-fílingje” is lehetne : )
Zabpehelyliszt helyett, szerintem bármilyen liszttel működik. A magliszteket kivéve, lehet, hogy azokkal is jó, de azok ugye valamennyire máshogy működnek.
Az egész adag kb. 55 g ch és 510 kcal.
100 gramm kész nudli: 20 g ch és 188 kcal.
(A darabszámtól most eltekintettem : ) )
A Facebook-on itt találsz meg: fittkonyha.info
2014-09-30Muffinok, kuglófokbúzacsíra, mogyoró, muffin, zabkorpa, zabpehelyliszt
A muffin mindig jó, de én az őszi-téli időszakban még jobban szeretem őket. Főleg az ilyen őszies ízvilágúakat.
fahéj ( nálam kb. fél kiskanál)
édesítő (nálam 30 g xilit, plusz folyékony)
1 közepes narancs kifacsart leve
A hozzávalókat elkeverjük, előmelegített sütőben megsütjük. Most nem a mini formát, hanem a normál méretű sütőt használtam, így ebből az adagból 9 db muffinom lett. (mivel ez a formám nem szilikon, így kókuszolajjal kikentem és megszórtam egy kevés liszttel is) A tetejére “körtepudingot” tettem: egy puha körtét villával összenyomkodtam, kicsit édesítettem és hozzákevertem egy fél teáskanálnyi konyaklisztet.
Az egész adag ch tartalma kb. 95 g, 9 darab muffin esetén kb. 10 g ch/db.
A Facebook-on itt tudsz csatlakozni: fittkonyha.info
2014-09-18Bonbonok-desszertgolyók, Sütés nélküli édességekalma, búzacsíra, desszertgolyó, egyszerű, gyors, krémsajt, narancs, sütés nélküli, zabpehely
A kosárkák mellett a másik nagy kedvencem ez a golyó forma, ha sütés nélküli édességről van szó, mivel szinte pár perc alatt elkészíthető és nagyon jól variálható. Most a “várakozó” narancsom adta az ötletet, de először csak egy sima narancsos-krémsajtos golyót terveztem, de aztán eszembe jutott, hogy a narancs micsoda jó párost alkot a csokival : ) De mivel már elég késő este volt, már nem volt kedvem csokiba mártogatni, így csak meghempergettem őket kakaóporba. Nekem nagyon ízlik.
100 g zabpehely (aprószemű)
20 g búzacsíra (vagy helyette darált dió)
1 alma (lereszelve kb. 60 g volt nekem)
egy fél narancs leve (kb. 40 g volt a lé)
30 g krémsajt (Aldi, Lidl, Penny saját márkás termékei, kép ITT)
édesítő (nálam 2 ek xilit, plusz egy kevés folyékony)
pár csepp narancs aroma (elhagyható)
a forgatáshoz: kakaópor (kb. 2 tk)
A búzacsírát száraz serpenyőben kicsit megpirítjuk, ettől olyan finom diós íze, illata lesz. Persze dióval lenne az igazi, de nekem most nem volt. Amikor kész akkor – a kakaópor kivételével – az összes hozzávalót összekeverjük (a krémsajtot a végén adtam hozzá), ízlés szerint édesítjük, kis időre hűtőbe tesszük. Golyókat formázunk és kakaóporba forgatjuk őket.
Az egész adag ch tartalma kb. 100 g, nekem 17 db lett ebből az adagból így kb. 6 g ch/db. (100 grammra kiszámolva 36 g ch/100 g.)
A Facebook-on itt tudsz csatlakozni: fittkonyha.info
2014-06-28Édes aprósütemények, Kekszekbúzacsíra, egyszerű, keksz, kókusz, reggeli, tízórai, zabkorpa, zabpehely
Szeretem a zabpelyhes reggeliket, sósan, édesen, magokkal, gyümölccsel, túróval, szóval szinte mindenhogy. Ezért gondoltam, összehozom a kedvenceket egy keksz erejéig : ) Nekem nagyon ízlik.
60 gr zabpehely (aprószemű)
20 gr búzacsíra (vagy helyette zabkorpa)
20 gr cukormentes aszalt áfonya  (vagy más aszalt gyümölcs)
édesítő (nálam kb. 30-40 gr xilit)
15 gr olvasztott kókuszolaj
A hozzávalókat összegyúrjuk, megformázzuk a kekszeket (nekem 12 db lett) és előmelegített sütőben kb. 25-30 perc alatt megsütjük. (nálam gázsütőben 4-es fokozaton)
Az egész adag: kb. 122 gr ch
1 db keksz: 10 gr ch
100 gr-ra kiszámolva: 44 gr ch
A Facebook-on itt tudsz csatlakozni: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
A tésztákat nagyon szeretem, viszont az ilyen édes változatokért sosem rajongtam, mint például a diós, mákos, grízes stb. Igazából most onnan jött az ötlet, hogy szereztem egy derelye készítőt, és nekem azonnal ki kellett próbálni, és így rögtön az eperlekvárt is tesztelhettem : )
1-2 ek víz, ha szükséges
kb. 8-10 dkg eperlekvár (cukormentes)
kb. 1 tk kókuszzsír
kb. 3 ek búzacsíra (15-20 gr)
A tészta hozzávalóit összegyúrjuk, kinyújtjuk, köröket szaggatunk, ráteszünk kb. egy teáskanálnyi lekvárt, majd félbehajtjuk és összenyomkodjuk. (A derelyekészítő ezt elvégzi helyettünk : ) viszont egy kis lisztet kell rá tenni, hogy ne ragadjon bele ) Forrásban lévő vízben kifőzzük. A kókuszzsírt felolvasztjuk belekeverjük a búzacsírát és kicsit megpirítjuk. Ráöntjük a kifőtt derelyére, megszórjuk xilittel. Búzacsíra helyett szerintem zabkorpával is jó lehet, de én szeretem a pörkölt búzacsírát, olyasmi íze, illata van, mint a diónak.
Korábban sosem készítettem ilyesmi házi tésztát zabpehelylisztből, de kíváncsi voltam már, hogy milyen. Nem rossz, de nekem volt egy kis mellékíze, így legközelebb keverném a lisztet, vagy az egészet Diawellness 50%-osból csinálnám. Én most ezt a Naturganik Zabpehelylisztet használtam, lehet hogy ez miatt volt kicsit erősebb zab íze. Korábban a Dénes Natura zabpehelylisztet használtam (igaz tésztához így még nem próbáltam) annál én nem éreztem ennyire erősen. Ízlés dolga, viszont az előbbinek alacsonyabb a ch értéke : )
Összesen kb. 100 gr ch-t tartalmaz, 9 db derelyém lett (10 cm-es formát használtam), így 11 gr ch/db. Most kiszámoltam 100-gra nézve is: 29 gr ch/100 gr kész étel. És a kalóriát is : ) Összesen kb. 625 kcal, (darabonként 70 kcal), 100 gr-ra nézve kb. 178 kcal/100 gr.
A Facebook-on itt tudsz csatlakozni: fittkonyha.info
2014-04-06Csupakrém sütemények, Kevert sütemények-gyümölcskenyerek, Tortafélékbúzacsíra, diawellness, Húsvét, krémsajt, mogyoró, sárgarépa, torta, ünnepek, zabpehelyliszt, zero6
Répatorta van? : ) Igen, szerepelt már répatorta az oldalon, régebben többször sütöttem : ) A napokban eszembe jutott és nagyon belelkesedtem. Akkor annyira egyszerűnek tűnt, de aztán valamiért annyira nehezen állt össze a kép, hogy mit hogyan, mennyit, mivel, miért…. sejtettem, hogy viszonylag magas lesz a ch tartalma, ezért először ch csökkentett lisztben gondolkoztam. Viszont az előző répatortából kiindulva, szerintem ennek a süteménynek a “töménységét”, finomságát pont a zabpehelyliszt, búzacsíra, mogyoró (vagy dió) adja meg, ezért lemondtam a szénhidrátcsökkentésről. Arról nem beszélve, hogy tudtam, hogy így annyira tömény, hogy – még nekem is : ) – elég egy szelet belőle, de azért, hogy ellensúlyozzam egy kicsit a magasabb ch tartalmat, megpakoltam jócskán túróval. (egyébként pedig ezek jó ch-k, tehát nem kell félni tőlük : ) )
(18 cm-es tortaformához, két lapot kell sütni)
1 kisebb répa (kb. 50 gr)
10 gr Diawellness Zero6
10 gr darált mogyoró (vagy dió)
édesítő (nekem 1 ek xilit, 1 ek folyékony édesítő)
200 gr zsírszegén krémes túró (Aldi-s)
100 gr krémsajt (Lidl-s Linessa)
pár csepp vanília aroma
pár csepp narancs aroma
édesítő (nekem 1 ek xilit, 1 ek folyékony édesítő)
1 ek zselatin fix (nem étkezési, hanem fix : ) )
Alapanyagokat Szafinál, a Diétás Ételek Webshop-ban tudtok jó áron, egy helyről beszerezni.
A piskótához a tojást a xilittel robotgéppel habosra keverjük, hozzáadjuk a folyékony édesítőt, joghurtot, és tovább keverjük.  Apránként hozzáöntjük a “száraz” összetevőket, végül a reszelt sárgarépát. Sütőpapírral bélelt kapcsos formában, előmelegített sütőben, kb. 20 perc alatt megsütjük. Viszonylag sűrű tészta lesz, inkább “kenni” kell, mint önteni. Ezt az egész műveletsort még egyszer megismételjük, azaz megsütjük a második lapot : ) Ha valaki nem használ Diawellness lisztet, helyette mehet zabpehelyliszt is.
A krémhez a hozzávalókat (a xilit és a zselatin fix kivételével) alaposan elkeverjük, majd hozzáadjuk a zselatin fixet és végül a xilitet. Amikor kihűltek a lapok összetöltjük a túrós krémmel.
A felső réteghez a krémsajtot elkeverjük az édesítővel, rákenjük a tortára, mandulával díszítjük.
A díszítéshez apróra vágtam egy aszalt sárgabarackot, aztán vizes kézzel összenyomkodtam. Késsel meghámoztam egy zöld citromot, ollóval vékony csíkokra vágtam, és “beleszúrtam” a barackba. (nem röhög, így sikerült : ) )
Az egész torta ch tartalma: kb. 95 gr.
A Facebook-on itt tudsz csatlakozni: fittkonyha.info
2014-04-03Egyéb, Palacsinták-lepényfélékalma, búzacsíra, palacsinta, reggeli, tízórai, zabpehely, zabreggeli
Eljött az idő, hogy végre kipróbáljam a zablepény édes változatát is. Nem is tudom, hogy miért vártam ezzel ennyit, hiszen nagyon finom ez is : ) Talán azért nem próbáltam eddig, mert a zablepény engem a bundás kenyérre emlékeztet, és ez miatt valahogy nem tudtam elképzelni édesen. Aztán ma jött egy gondolat, hogy ha belereszelek egy almát, akkor az elfelejteti velem a bundás kenyér fílinget : )
1 ek búzacsíra (elhagyható)
egy fél lime (vagy citrom) leve
édesítő (1 ek xilit)
kb. 0,5 dl tej (vagy víz)
A zabpelyhet elkeverjük a búzacsírával, felöntjük a tejjel, 20-30 percet állni hagyjuk. Hozzáadjuk a citromlét, édesítőt, a lereszelt almát és a tojást, alaposan elkeverjük, és kevés kókuszzsíron (alacsony hőfokon) apró kis (kb. fél evőkanálnyi) korongokat sütünk.
Az egész adag ch tartalma kb. 57 gr, nekem ebből 16 korongom lett.
Lehet bele tenni fahéjat, vanília aromát, de én most direkt nem tettem semmi ilyesmit, mert érezni akartam az alma “natúr” ízét.
A Facebook-on itt tudsz csatlakozni: fittkonyha.info
2014-03-19Tortafélékbúzacsíra, durumliszt, puding, tesó, torta, zabpehelyliszt
A hétvégi “tesós sütés” alkalmával a gombkeksz után jött a gombtorta : )
Hozzávalók 1 lap piskótához:
1 evőkanál folyékony édesítő
A tojásokat az édesítővel fehéredésig keverjük, rászitáljuk a lisztes keveréket és kézi habverővel összeforgatjuk.
Kb. 20 cm átmérőjű, sütőpapírral bélelt tortaformában megsütjük. Ezt a műveletsort még kétszer megismételjük, hogy három lapunk legyen : )
2 csomag vaníliás pudingpor
1 púpozott evőkanál étkezési zselatin
kb. 1 evőkanál kakaópor
Az almát lereszeljük és egy kevés vízzel összefőzzük. A pudingport a tejjel, vízzel, édesítővel, fahéjjal és a zselatinnal
elkeverjük, hozzáöntjük az almához és alacsony hőfokon összefőzzük. A búzacsírát teflonserpenyőben szárazon megpirítjuk majd hozzákeverjük a pudingos krémhez. Kicsit hűlni hagyjuk, majd összetöltjük a tortát. Egy kevés krémet hagyunk az oldalára is. Hűtőbe tesszük, amíg megdermed a krém.
A csokimázhoz a hozzávalókat elkeverjük, mikróban kicsit felmelegítjük, majd a torta tetejére öntjük. Végül a maradék pudingos krémet elkenjük a torta oldalán és “felragasztjuk” a kekszeket.
Szénhidrátot csak úgy nagy vonalakban számoltunk, szeletenként kb. 20 gr körül, ami lehet, hogy nem kevés, viszont a szelet se mondható kicsinek : )
2014-02-09Kevert sütemények-gyümölcskenyerek, Tortafélékbúzacsíra, halloween, torta, ünnepek, zabkorpa, zabpehelyliszt
Tudom, hogy sokakban egyfajta ellenérzést vált ki, amikor meghallja a “halloween” szót, meglátja a töklámpásokat, stb., és bár ugyan én valamiért imádom Amerikát, de még is azt mondom, hogy nem “majmolom” ezt az egész “háálovínes” felhajtást, egyszerűen csak tetszik, hogy ez egy újabb alkalom, lehetőség, hogy “tök” jó sütiket alkossunk…. de egy szónak is száz a vége, nem magyarázkodom, én bizony szeretek töklámpást faragni, és szeretek halloween-i sütiket alkotni. Ennyi a történet.
A süti a répatorta receptje alapján készült, csak most répa helyett almát tettem bele.
40 gr búzacsíra (szárazon megpirítva)
2 közepes alma lereszelve
Kb 50-70 gr kefír
Vanília, narancs aroma ízlés szerint
Kb. 2-3 dkg dió apróra vágva
10 gr olvasztott kókuszzsír
A száraz hozzávalókat elkeverjük, hozzáadjuk a többi hozzávalót (tojásfehérje kivételével). A tojásfehérjét egy csipet sóval felverjük, majd hozzáforgatjuk a másik masszához.
Szilikonos sütőformában kb. 35-40 perc alatt megsütjük.
1 evőkanál (tejszínes vagy vaníliás) pudingpor
fél kk. étkezési zselatin
A joghurtot elkeverjük a pudingporral, zselatinnal, édesítővel, majd összefőzzük. Kb. egy fél-egy evőkanálnyit kimerünk belőle és elkeverjük egy kevés kakaóporral. A maradék krémhez adunk egy pár csepp sárga ételfestéket, elkeverjük, majd a torta tetejére simítjuk. A kakaós krémből pókháló mintát “rajzolunk”. Pókként egy aszalt sárgabarackot tettem a “pókháló” közepére.
Baguette – mindent bele alapon
2014-02-09Kelt tészták, Sós péksütemények, Zsemlék-kiflik-kenyerekbúzacsíra, diawellness, kelt tészta, lenmagliszt, tönkölyliszt, útifűmaghéj, zabkorpa, zabpehelyliszt, zero6
Arra gondoltam, hogy mi lenne, ha megpróbálkoznék, egy amolyan “mindent bele” zsemlével, és mivel egy-két lisztem már igencsak fogytán volt, így pont kapóra jött az alkalom, hogy az utolsó grammokat is felhasználjam. Végül a zsemle forma helyett a bagettet (vagy kiflit?) választottam, mivel ezt még sosem próbáltam.
10 gr Diawellness zero6 liszt
30 gr Diawellness -50%-os liszt
60 gr teljes kiőrlésű tönkölyliszt
20 gr teljes kiőrlésű búzaliszt
1 púpozott evőkanál (kb. 15 gr) búzasikér
2 evőkanál (kb. 15 gr) útifű maghéj
1 tk só (bő teáskanálnyi)
1,5 dl meleg víz
10 gr olvasztott kókuszzsír
50 gr natúr joghurt
A hozzávalókat összegyúrjuk, egy órán át kelesztjük, (7 egyenlő részre osztjuk, illetve, ha nagyobb kifliket szeretnénk, akkor értelemszerűen kevesebb részre), formázzuk, vízzel lespricceljük, megszórjuk magvakkal (nekem most csak lenmagom volt itthon, illetve zabpelyhem, ami megfelelt erre a célra), újra kelesztjük, majd előmelegített sütőben megsütjük, (4-es fokozaton kb. 25 perc alatt) közben néha megspricceljük hideg vízzel.
Tudom, hogy a külalak hagy némi kivetnivalót maga után, de mentségemre szóljon, hogy ez az első ilyen formájú próbálkozásom. Valamiért mindig jobban szerettem a zsemlét, mint a kiflit, vagy bagettet, de most mégis ez utóbbira vágytam, így pár perces utánaolvasgatás után ezt sikerült összehoznom. Elvileg úgy kell formázni, hogy ovális alakúra”tapogatjuk” a tésztát, majd feltekerjük, mint egy tekercset. Na most mivel én igen bénácska vagyok az ilyen formázásokhoz, számomra nem volt egyértelmű, hogy melyik oldalról kezdjem a tekerést. Szóval próbáltam “innen is, onnan is”, ezért van az, hogy különböző méretű kiflihez hasonló valamik születtek.
Nekem 7 db lett ebből az adagból, ami kb. 22 kb ch-t jelent darabonként.
2014-02-02Kevert sütemények-gyümölcskenyerek, Tortafélékbúzacsíra, dió, Húsvét, krémsajt, répatorta, sárgarépa, torta, ünnepek, zabkorpa, zabpehelyliszt
Régóta ki akartam próbálni a répatortát, sok receptet átnéztem, de végül a volt fittsütis blogról Betti mandulás narancskenyér receptjét alakítottam át. (A blog egy időre megszűnt, viszont azóta újra elérhető. Az eredeti recept ITT)
40 gr búzacsíra (szárazon megpirítva)
2 közepes répa lereszelve
Kb 50-70 gr kefír
Vanília, narancs aroma ízlés szerint
Kb. 2-3 dkg dió apróra vágva
10 gr olvasztott kókuszzsír
A száraz hozzávalókat elkeverjük, hozzáadjuk a többi hozzávalót (tojásfehérje kivételével). A tojásfehérjét egy csipet sóval felverjük, majd hozzáforgatjuk a másik masszához.
Szilikonos sütőformában kb. 35-40 perc alatt megsütjük.
10 dkg krémsajt (nekem Lidl-s Linessa)
Alaposan összekeverjük, majd a süti tetején eloszlatjuk.
2014-02-02Muffinok, kuglófokbúzacsíra, ch csökkentett, diawellness, dió, karácsony, kuglóf, ünnepek, zabkorpa, zabpehelyliszt
A recept TücsökBogár blogjáról származik, régebben többször sütöttem már az eredeti verziót is, ami nagyon ízlett, ezért gondoltam megpróbálkozom fitten is elkészíteni, kuglóf formában.
10 dkg Diawellness 50%-os liszt
200 gr krémsajt (én a Lidl-s Linessa márkájút szoktam használni)
búzacsíra (vagy helyette dió, összesen kb. 3 dkg)
olvasztott cukormentes ét- vagy tejcsoki, egy kevés tejjel
A tojást kihabosítjuk, hozzáadjuk folyékony hozzávalókat, majd apránként az elkevert száraz anyagot.
A krém hozzavalóit habverővel alaposan elkeverjük.
A formát (nekem egy kicsi, kb. 16-17 cm átmérőjű kuglóf formám van) kikenjük kókuszzsírral, vagy vajjal,kilisztezzük, majd beletöltjük a tészta felét, rákanalazzuk a krémet, majd befedjük a maradék tésztával.
Sajnos nem emlékszem, hogy meddig sütöttem, de viszonylag sokáig, hogy átsüljön a kuglóf formában.  Gázsütőben 4-es  fokozaton.  A formában hagyjuk kihűlni.
A tetejére olvasztott csokit öntünk, és megszórjuk dióval.
Meggyes-sajtkrémes minitorták diós és mákos alappal 2in1
2014-02-02Sütés nélküli édességek, Tortafélékbúzacsíra, dió, krémsajt, mák, meggy, nyers, sütés nélküli, útifűmaghéj, zabpehely
Nem akarom„nyers tortának” nevezni, mivel nem ismerem pontosan a „nyers” ételek kritériumait, és ahogy olvasgattam a recepteket, cikkeket, van egy sanda gyanúm, hogy ez nem teljesen számít „nyers ételnek”. Ezért inkább maradjunk a félig nyersnél, vagy a sütés nélkülinél.
2 db kb. 10 cm átmérőjű mini torához:
–         5 dkg zabpehely
–         5 dkg zabpehely
–         1 evőkanálnyi apróra vágott dió (vagy akár darált, de nekem nincs darálóm, így aprítanom kellett)
–         3 evőkanál darált mák
–         1 evőkanál búzacsíra (vagy helyette dió)
–         fél citrom leve
–         kb. 2 evőkanál joghurt
–         kb. 2 evőkanál joghurt
–         pár csepp dió aroma
–         pár csepp vanília aroma
–         édesítő ízlés szerint (én folyékonyt használtam)
–         édesítő ízlés szerint (én folyékonyt használtam)
–         kb. fél evőkanálnyi búzacsíra (vagy dió) az alap szórásához
–         kb. fél evőkanálnyi mák az alap szórásához
kb. 30 dkg meggy (nálam most fagyasztott volt, a levét lecsepegtettem)
édesítő (én kb. 2 evőkanál xilitet tettem bele)
bonbon meggy aroma (elhagyható)
1  evőkanálnyi mazsola (elhagyható)
kb. 2 evőkanál útifűmaghéj
–         5-6 dkg krémsajt (nálam Lidl-s, de lehet mascarpone is)
–         5-6 dkg krémsajt (nálam Lidl-s, de lehet mascarpone is)
–         kb. egy evőkanál apróra vágott dió
–         kb. egy bő evőkanál darált mák
–         édesítő (nálam egy tk. kókuszvirág cukor)
–         édesítő (nálam egy tk. kókuszvirág cukor)
a két tésztából a „kilógó” darabokból négy-négy „mini-golyó”
Az alapanyagokat a Diétás Ételek Webshopban lehet egy helyről jó áron beszerezni, ahonnan akár gyümölcslap is rendelhető a torta alapjához.
A tészta hozzávalóit összegyúrjuk, belenyomkodjuk a formákba. (Én két 500 gr-os kókuszzsíros doboznak kivágtam az alját, és azt használtam formának ) Hűtőbe tettem, amíg elkészítettem a meggyes réteget.
A meggyet lecsepegetjük, hozzáadjuk a mazsolát, édesítőt, aromát, botmixerrel pürésítjük. Aprítógépben jobb lenne szerintem, de nekem az elromlott és még nem vettem újat, szóval botmixerrel küzdöttem, (védőruha nem árt…. ) A végén hozzákeverjük az útifűmaghéjat, és elsimítjuk a zabpelyhes alapon, majd újra hűtőbe tesszük.
A 2×5 dkg krémsajtot (külön-külön ) elkeverjük az édesítővel, illetve a mákkal és dióval, majd a mini torták tetejére simítjuk a krémet.
Végül az apró „golyókkal”, pár szem meggyel, dióval, mákkal díszítjük.
2014-02-01Kekszekbúzacsíra, karamell, keksz, rizsliszt, sűrített tej, zabkorpa
A receptet „fittsütis Betti” két receptjéből gyúrtam össze, a „Müzlis keksz szelet joghurtkrémmel” és a „karamellás szelet sütés nélkül” receptek szüleménye lett ez az új, harmadik recept . A blog azóta megszűnt, viszont egy ideje új formában, kibővült tartalommal újra elérhetőek a receptek és sok más érdekes cikk ITT.
(8 db, kb. 10 cm-es szelethez)
65 gr barna rizsliszt
65 zabkorpa (vagy 50-50 gr, plusz 30 gr vaníliás, vagy natúr fehérjepor)
55-60 gr cukornak megfelelő édesítő (nálam 30 gr xilit, plusz 9 db tabletta porrá törve)
Kb. 4 evőkanál joghurt (eredeti recept szerint kefír)
Vanília aroma (eredeti recept szerint csipetnyi őrölt vanília, vagy 1 tk. vaníliás xilit)
250 ml cukrozatlan, csökkentett zsírtartalmú sűrített tej (Aldi, Lidl, Spar)
Kb. 40 gr cukornak megfelelő édesítő (nálam egy ek. Xilit)
3 (púpozott) tk barna rizsliszt
Kb. két evőkanál búzacsíra, szárazon megpirítva.
A tészta hozzávalóit összegyúrjuk, majd nyolc részre osztjuk. Kialakítjuk a téglalap formát, és a közepébe a tenyerünk élével egy kis mélyedést csinálunk, ide kerül majd a karamell. Előmelegített sütőben 180 fokon, kb. 20 percig sütjük. Attól függően, hogy ropogósra, vagy inkább puhábbra szeretnénk.
A karamellhez a sűrített tejet az édesítővel felforraljuk, amint felforrt, takarékra vesszük a lángot, és folyamatos kevergetés mellett tovább főzzük. Hosszadalmas folyamat, kb. 20 perc. Mivel halvány barnánál sötétebb nem lesz, így kóstolgatással ellenőrizzük, hogy karamellizálódott-e már. Amikor már megfelelő, levesszük a tűzről, hozzáadjuk a csipet sót, majd kanalanként a rizslisztet, visszatesszük a tűzre, és besűrítjük, hozzákeverünk egy evőkanál búzacsírát, majd a kekszekre kanalazzuk. Sietni kell, mert egyre ragacsosabb lesz. A tetejét megszórjuk a maradék búzacsírával. Ez helyett lehet diót (mogyorót) is használni, de nekem most ez volt kéznél.
Saját tapasztalat: én ezt a keksz alapot már megsütöttem korábban is, akkor teljesen tökéletes lett, most viszont valamiért két-három darab eltört, viszont így is használható maradt. A karamellt is elkészítettem már korábban is, akkor valamiért hígabb lett, most viszont lehet, hogy sok volt bele a három tk rizsliszt. Jó lett így is, de lehet, hogy elég lett volna bele most a két tk liszt is. Szerintem attól függ, hogy mennyire sűrűsödik a tej, tehát ez alapján adagoljuk a lisztet.
Ch-t nem számoltam pontosan, kb. 15 gr/db. Nem kevés, viszont jó ch, szóval nem vészes szerintem. Arról nem beszélve, hogy tömény karamell ízt kapunk.
Gyors hamis diós golyók
2014-01-31Bonbonok-desszertgolyók, Sütés nélküli édességekbúzacsíra, desszertgolyó, dió, gyors, sütés nélküli, zabpehely
Hétközben gyakran előfordul, hogy nincs időm nagyobb sütésbe kezdeni, ilyenkor jól jön egy-két expressz gyorsaságú recept, amit szinte tovább tart leírni, mint összedobni és másnapra eldobozolni.
kb. 6 dkg zabpehely
csipet fahéj, édesítő, vanília vagy dió aroma
A zabpelyhet, búzacsírát elkeverjük, leöntjük a tejjel, egy kis joghurtot adunk hozzá, édesítjük, ízesítjük, összekeverjük,  fél óra pihenő, majd golyókat formázunk, búzacsírába meghempergetjük.
Ha a búzacsírát előtte szárazon, teflonserpenyőben kicsit megpirítjuk, akkor még finomabb diós ízt kapunk. Természetesen lehet diót is használni a búzacsíra helyett, de nekem így gyorsabb és egyszerűbb volt most.
Szépnek nem mondanám, de gyors és finom hétköznapi nasi.
Nyers almatorta (sütés nélküli)
2014-01-31Sütés nélküli édességek, Tortafélékalma, almatorta, banán, búzacsíra, csokikrém, nyers, sütés nélküli, útifűmaghéj, zabpehely
Nemrég futottam csak bele ebbe a „műfajba”, nagyon megtetszett, ezért próbálkoztam, viszont azt nem tudom, hogy „hivatalosan” mi számít NYERS-nek, tehát, lehet, hogy nem minden felel meg ennek a kritériumnak…. Annyi biztos, hogy semmit nem kellett sütni, főzni, stb. )
2 ek búzacsíra (kb. 2 dkg)
Édesítő (én folyékonyt használtam most)
5-6 ek tej (vagy víz)
2 db közepes alma (megpucolva, lereszelve, kb. 20 dkg)
1 púpozott tk útifű maghéj
1 tk kókuszvirág cukor (vagy helyette xilit, egyéb cukor helyettesítő)
Kb. fél citrom leve
Az almát megpucoljuk, lereszeljük, összekeverjük a citromlével, az útifű maghéjjal, „cukorral”, fahéjjal.
1 bő evőkanál kakaópor
– Xilit (egyéb cukorhelyettesítő)
1 tk útifű maghéj
Kb. 10 gr olvasztott kókuszzsír
A banánt feldaraboljuk, hozzáadjuk a cukrot, kakaóport, aprítógéppel vagy botmixerrel pépesítjük, hozzákeverjük az útifű maghéjat.
A zabpelyhes masszát kapcsos tortaformába nyomkodjuk, ráterítjük az almás réteget, majd a banános csoki krémet, és hűtőben lehűtjük.
Nekem nincs ilyen kicsi kapcsos formám, ezért más megoldást kellett hirtelen kitalálni. Volt egy üres kukorica konzerv dobozom (valamiért eltettem, tudtam, hogy „jjóóó lesz még valamire” ), és pár db üres kókuszzsíros műanyag dobozom. Ezeknek levágtam az alját, és ezekbe „töltöttem” a tortámat. (A konzerv dobozt alufóliával kibéleltem) Két db. Kb. 10 cm-es átmérőjű mini tortám lett ebből az adagból, (az almás rész elfogyott a két adagra) plusz még maradt a zabpelyhes alapból, ezért gyorsan „kutyultam” egy mandarinos réteget is. Egy kicsi mandarin, botmixer, „cukor”, egy tk. útifűmaghéj, összekever, majd rétegez. Ezeket a mini adagokat kicsi szilikon formákba „töltöttem”, volt amit betettem a fagyasztóba kísérletképpen, úgy is jó volt.
Szúrés egyedi bejegyzés típusokra...
Szafi Free köles alapú palacsinta
Fahéjas szilvás kevert süti
Krémek, kásák, pudingok (32)
Saláták, sós krémek (14)
Sütés nélküli édességek (158)
alma banán ch csökkentett csoki desszertgolyó diawellness dió durumliszt ebéd egyszerű gluténmentes gyors kedvenc keksz kelt tészta krémsajt kókusz kókuszkrém mogyoró muffin mák palacsinta paleo puding serpenyős szafifitt szafifree szafireform sütés nélküli tejmentes tesó tojásmentes torta tészta tízórai tönkölyliszt túró vacsora zabkorpa zabpehely zabpehelyliszt zabreggeli zero6 édes péksüti ünnepek
A weboldalon cookie-kat használunk, amelyek segítenek, hogy a lehető legjobb felhasználói élményt nyújthassuk. Weboldalunk használatával jóváhagyod, hogy cookie-kat használjunk.Bezár